《再任提点云台观》
宋代·李复

天光垂碧抱琼台，蕊殿珠宫岳开。
峡口巴猿初别去，海东辽鹤又飞来。
三生难转灵源静，六岁空惊迅景催。
欲挹莲花峰顶水，普将甘冽净浮埃。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。